पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरी लहर के मरीजों में आरटी-पीसीआर जांच रिपोर्ट को लेकर बड़ा कन्फ्यूजन बन रहा है। रेपिड एंटीजन टेस्ट पर तो सरकार को पहले से ही भरोसा नहीं था। और अब एसएमएस जयपुर समेत आरयूएचएस, जेएलएन अजमेर, जोधपुर, उदयपुर, बीकानेर, कोटा और झालावाड़ के अस्पतालों में रियल टाइम पॉलीमर चैन रिएक्शन की जांच रिपोर्ट के भी गड़बड़ परिणाम मिलने लगे हैं।
आरटी-पीसीआर मशीन तो निगेटिव और हाई रिजोल्यूशन सीटी स्कैन (एचआरसीटी) में संक्रमित दिख रहे हैं। डॉक्टर भी पॉजिटिव मानकर इलाज कर रहे हैं। भास्कर ने मेडिसन, रेस्पीरेटरी मेडिसन और माइक्रोबायोलोजिस्ट से आरटी-पीसीआर जांच के निगेटिव आने के कारणों की हकीकत को जाना।
डॉक्टरों का ये दावा भी है कि आरटी-पीसीआर किसी निगेटिव को पॉजिटिव नहीं बताती। एसएमएस मेडिकल कॉलेज के प्राचार्य डॉ.सुधीर भंडारी, मेडिसन के डॉ.रमन शर्मा व डॉ.पुनीत सक्सेना का कहना है कि एचआरसीटी से कोरोना वायरस संक्रमण को पकड़ने की सेंस्टेविटी 99 फीसदी है, जबकि आरटी-पीसीआर से प्रोपर तरीके से सैंपल लेने पर सेसिंटिविटी 60 से 70 फीसदी ही है। दूसरी लहर में ज्यादा मामले देखने को मिल रहे है। जिन्हें आरटीपीसीआर से नेगेटिव लेकिन एचआरसीटी में लंग्स डेमेज के आधार पर संक्रमण का पता लग रहा है।
संक्रमण के पैटर्न में अंतर
कोरोना संक्रमण का पैटर्न अन्य संक्रमण से अलग है। इसके फेफड़ों पर अटैक करने का तरीका भी बिल्कुल अलग है। ऐसे में एचआरसीटी में कोरोना संक्रमण का तत्काल पता चल जाता है। प्रदेश में 73 लाख
सैंपलों में से 5.5 लाख पॉजिटिव : प्रदेश में सरकारी स्तर की लैब में आरटी-पीसीआर से अब तक 73 लाख सैंपल लिए जा चुके हैं। इनमें से 5.5 लाख पॉजिटिव मिले हैं। शेष नेगेटिव आए हैं।
इसलिए वायरस नहीं पकड़ पाती आरटी-पीसीआर मशीन
(डॉ.वीरेन्द्र सिंह, डॉ.अजीत सिंह और डॉ.आर.पी.माहेश्वरी से बातचीत के आधार पर )
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mag_Deva hin_Deva awa_Deva hin_Deva awa_Deva zho_Hant eng_Latn